ການສະເຫຼີມສະຫຼອງວັນອາຫານໂລກ, ວັນສາກົນ ແລະ ສັບປະດາແຫ່ງຊາດເພື່ອລຶບລ້າງຄວາມທຸກຍາກ
ດັ່ງທີ່ພວກເຮົາຮູ້ນຳກັນແລ້ວວ່າ: ໂລກຂອງພວກເຮົາໄດ້ພົບກັບໄພພິບັດທາງທຳມະຊາດ, ການປ່ຽນແປງຂອງສະພາບດິນຟ້າອາກາດ, ການລະບາດຂອງພະຍາດ, ຄວາມວຸ້ນວາຍທາງສັງຄົມ, ສົງຄາມ ຕະຫຼອດຮອດວິທີການທາງສັງຄົມ ແລະ ອື່ນໆ. ເຊິ່ງປະກົດການດັ່ງກ່າວສົ່ງຜົນໃຫ້ຄວາມທຸກຍາກ ແລະ ໄພອຶດຫິວຍິ່ງເພີ່ມທະວີຫຼາຍຂຶ້ນ. ດັ່ງນັ້ນ, ນັບແຕ່ປີ 1980 ເປັນຕົ້ນມາ ອົງການອາຫານ ແລະ ການກະເສດແຫ່ງສະຫະປະຊາຊາດ ຈຶ່ງໄດ້ກຳນົດເອົາ ວັນທີ 16 ຕຸລາ ຂອງທຸກໆປີເປັນວັນອາຫານໂລກ, ຕໍ່ມາກໍ່ໄດ້ກຳ ນົດເອົາ ວັນທີ 17 ຕຸລາ ຂອງທຸກໆປີ ເປັນວັນສາກົນເພື່ອລຶບລ້າງຄວາມທຸກຍາກ (ເລີ່ມແຕ່ປີ 1993) ແລະ ມາຮອດປີ 2003 ລັດຖະບານລາວໄດ້ກຳນົດເອົາວັນທີ 17-24 ຕຸລາ ຂອງທຸກໆປີເປັນວັນສັບປະດາແຫ່ງຊາດເພື່ອລຶບລ້າງຄວາມທຸກຍາກ.
ການສະເຫຼີມສະຫຼອງວັນປະຫວັດສາດສຳຄັນດັ່ງກ່າວໃຫ້ມີຄວາມໝາຍເພື່ອແນໃສ່ປູກຈິດສຳນຶກ ແລະ ສ້າງຄວາມຮັບຮູ້ໃຫ້ແກ່ປະຊາຊາດໃນໂລກ ໄດ້ເຂົ້າໃຈຄວາມທຸກຍາກ ແລະ ໄພອຶດຫິວ ເຊິ່ງມັນບໍ່ແມ່ນບາບກຳທີ່ເທວະດາຟ້າແຖນປັ້ນແຕ່ງໃຫ້ ແຕ່ມັນແມ່ນປະກົດການໜຶ່ງໃນສັງຄົມ ທີ່ສາມາດລຶບລ້າງໃຫ້ໝົດໄປໄດ້.
ພິທີພົບປະແຮກສ່ຽວ ລະຫວ່າງ ອົງການປົກຄອງແຂວງໄຊຍະບູລີ ກັບ ກະຊວງກະສິກຳ ແລະ ປ່າໄມ້
ໃນວັນທີ 14 ຕຸລາ 2016 ທີ່ຜ່ານມາ ຢູ່ທີ່ຫ້ອງປະຊຸມຫ້ອງວ່າການປົກຄອງແຂວງ ໄຊຍະບູລີ ໄດ້ຈັດພິທີພົບປະແຮກສ່ຽວ ລະຫວ່າງ ອົງການປົກຄອງແຂວງ ກັບ ກະຊວງກະສິກຳ ແລະ ປ່າໄມ້ຂຶ້ນ ໂດຍການເປັນປະທ່ານ ຂອງ ທ່ານ ປະລິນຍາເອກ ລຽນ ທີແກ້ວ ກຳມະການສູນກາງພັກ, ເລຂາຄະນະພັກ, ລັດຖະມົນຕີກະຊວງກະສິກຳ ແລະ ປ່າໄມ້; ທ່ານ ພົງສະຫວັນ ສິດທະວົງ ກຳມະການສູນກາງພັກ, ເລຂາຄະນະບໍລິຫານງານພັກແຂວງ, ເຈົ້າແຂວງໆໄຊຍະບູລີ. ມີບັນດາພະແນກການ ແລະ ທຽບເທົ່າອ້ອມຂ້າງແຂວງ ແລະ ບັນດາກົມອ້ອມຂ້າງກະຊວງ ພ້ອມດ້ວຍຜູ້ຕາງໜ້າ 3 ອົງການຈັດຕັ້ງມະຫາຊົນຂອງສອງພາກສ່ວນ ເຂົ້າຮ່ວມຢ່າງພ້ອມພຽງ.
ກອງປະຊຸມເຜີຍແຜ່ແນວຄວາມຄິດ ຂອງໂຄງການກະສິກໍາ ເພື່ອໂພສະນາການ
ໃນວັນທີ 17 ກັນຍາ 2016 ໂຄງການກະສິກໍາ ເພື່ອໂພສະນາການ ທີ່ຂື້ນກັບກົມແຜນການ ແລະການຮ່ວມມື ກະຊວງກະສິກໍາ ແລະປ່າໄມ້ ໄດ້ຈັດກອງປະຊຸມເຜີຍແຜ່ແນວຄວາມຄິດ ຂອງໂຄງການກະສິກໍາ ເພື່ອໂພສະນາການ ຂື້ນທີ່ຫ້ອງປະຊຸມພະແນກກະສິກໍາ ແລະປ່າໄມ້ ແຂວງຫຼວງພະບາງ ໃຫ້ກຽດເປັນປະທານຮ່ວມໂດຍ ທ່ານ ປະລິນຍາເອກ ພວງປາຣິສັກ ປຣະວົງວຽງຄໍາ ຮອງລັດຖະມົນຕີ ກະຊວງກະສິກໍາ ແລະປ່າໄມ້, ມີທ່ານ ຮອງເຈົ້າແຂວງແຂວງຜົ້ງສາລີ, ອຸດົມໄຊ, ຊຽງຂວາງ ແລະແຂວງຫົວພັນ. ມີ ບັນດາຫົວໜ້າພະແນກ-ຮອງພະແນກ, ເຈົ້າເມືອງ ແລະຮອງເຈົ້າເມືອງ ມາຈາກ 4 ແຂວງ, ຊ່ຽວຊານການເງິນ ກະຊວງການເງິນ, ຕາງໜ້າອົງການອາຫານໂລກ (WFP), ມີບັນດາຄະນະຜູ້ປະສານງານໂຄງການຂັ້ນສູນກາງ, ແຂວງ, ເມືອງ, ສູນພ້ອມດ້ວຍວິຊາການຂອງ ໂຄງການທີ່ມາຈາກ 04 ແຂວງ ເຂົ້າຮ່ວມທັງໝົດ 80 ກວ່າທ່ານ.
ກອງປະຊຸມທາບທາມຄຳເຫັນໃສ່ “ຮ່າງ” ດໍາລັດວ່າດ້ວຍການຈັດຕັ້ງ ແລະ ການເຄື່ອນໄຫວຂອງກະຊວງກະສິກຳ, ປ່າໄມ້ ແລະ ພັດທະນາຊົນະບົດ
ໃນວັນທີ 27-28 ກັນຍາ 2016 ກົມຈັດຕັ້ງ ແລະ ພະນັກງານ, ກະຊວງກະສິກຳ ແລະ ປ່າໄມ້ ໄດ້ເປີດກອງປະຊຸມທາບທາມຄຳເຫັນໃສ່ຮ່າງ “ຮ່າງ” ດຳລັດວ່າດ້ວຍການຈັດຕັ້ງ ແລະ ການເຄື່ອນໄຫວຂອງກະ ຊວງກະສິກຳ, ປ່າໄມ້ ແລະ ພັດທະ ນາຊົນະບົດຂຶ້ນ ທີ່ສະໂມສອນສະຖາບັນຄົ້ນຄວ້າກະສິກຳ ແລະ ປ່າໄມ້ ແຫ່ງຊາດ ໂດຍການໃຫ້ກຽດເປັນປະທານຮ່ວມຂອງ ທ່ານ ປອ ພວງປາຣິສັກ ປຣະວົງວຽງຄຳ ຮອງລັດຖະມົນຕີກະຊວງກະສິກຳ ແລະ ປ່າໄມ້, ທ່ານຮອງເຈົ້າແຂວງໆ ວຽງຈັນ, ໄຊສົມບູນ ແລະ ແຂວງບໍລິຄຳໄຊ, ທ່ານປະທານສະພາປະຊາ ຊົນແຂວງ ໄຊສົມບູນ. ມີຕາງໜ້າກົມ, ສະຖາບັນ, ກະຊວງອ້ອມຂ້າງກະຊວງກະສິກຳ ແລະ ປ່າໄມ້, ພະແນກກະສິກຳ ແລະ ປ່າໄມ້ແຂວງ, ນະຄອນຫຼວງ ແລະ ຄະນະພັດທະນາຊົນນະບົດ ແລະ ລຶບລ້າງຄວາມທຸກຍາກ ເຂົ້າຮ່ວມທັງໝົດ 145 ທ່ານ, ຍິງ 18 ທ່ານ.
ໃນທີ່ປະຊຸມ ໄດ້ສະເໜີຜ່ານ (ຮ່າງ) ບົດວິພາກກ່ຽວກັບການຈັດຕັ້ງ ແລະ ການເຄື່ອນໄຫວ ຂອງກະ ຊວງກະສິກຳ, ປ່າໄມ້ ແລະ ພັດທະນາຊົນນະບົດ; ບົດວິພາກກ່ຽວກັບການປັບປຸງ ແລະ ສ້າງຕັ້ງກົມພັດ ທະນາຊົນນະບົດ ແລະ ລຶບລ້າງຄວາມທຸກຍາກ; ບົດວິພາກກ່ຽວກັບການສ້າງຕັ້ງ ກົມຈັດສັນພູມລຳເນົາຖາວອນ ແລະ ອາຊີບໝັ້ນທ່ຽງ; ບົດວິພາກຂອງກົມປ່າໄມ້. ຫຼັງຈາກນັ້ນ, ແຕ່ລະພາກສ່ວນກໍ່ໄດ້ມີການປະກອບຄຳຄິດເຫັນໃສ່ ຮ່າງ ບົດວິພາກດັ່ງກ່າວ ເພື່ອໃຫ້ມີເນື້ອໃນຄົບຖ້ວນສົມບູນ ແລະ ສາມາດນຳໄປຈັດຕັ້ງປະຕິບັດໄດ້.
ກອງປະຊຸມຄັ້ງທີ 3 ຂອງໜ່ວຍງານຂະແໜງການກະສິກໍາ ແລະ ພັດທະນາຊົນນະບົດ
ໃນວັນທີ 20 ກັນຍາ 2016 ທີ່ຜ່ານມາ ທີ່ສະໂມສອນກະຊວງກະສິກໍາ ແລະ ປ່າໄມ້ ກົມແຜນການ ແລະການຮ່ວມມື ກະຊວງກະສິກໍາ ແລະ ປ່າໄມ້ ໄດ້ຈັດກອງປະຊຸມ ຄັ້ງທີ 3 ຂອງໜ່ວຍງານຂະແໜງ ການກະສິກໍາ ແລະ ພັດທະນາຊົນນະບົດຂື້ນ, ໃຫ້ກຽດເປັນປະທານຮ່ວມໂດຍທ່ານ ປະລິນຍາເອກ ພວງປາຣິສັກ ປຣະວົງວຽງຄໍາ, ຮອງລັດຖະມົນຕີກະຊວງກະສິກໍາ ແລະ ປ່າໄມ້, ທ່ານ ນາງ ຄລໍດີນ ເລີດູ, ເອກອັກຄະລັດຖະທູດຝຣັ່ງປະຈໍາລາວ, ມີບັນດາຜູ້ຕາງໜ້າຈາກອົງການ IFAD, ຜູ້ຕາງໜ້າຈາກທະນາຄານພັດທະນາອາຊີ, ພ້ອມດ້ວຍບັນດາການນໍາຂັ້ນກົມອ້ອມຂ້າງກະຊວງ ແລະ ພະນັກງານວິຊາການຈາກພາກສ່ວນທີ່ກ່ຽວຂ້ອງເຂົ້າຮ່ວມຈໍານວນ 102 ທ່ານ.
ກອງປະຊຸມຖອດຖອນບົດຮຽນກຽ່ວກັບການສົ່ງເສີມການປຸງແຕ່ງ ແລະ ການຜະລິດຊາເປັນສິນຄ້າຂອງແຜນງານຊຸມຊົນຊື່ນໃຈ
ເພື່ອເປັນການ ຖອດຖອນບົດຮຽນໃນການຈັດຕັ້ງປະຕິບັດໃນປີທີ່ຜ່ານມາ ກຽ່ວກັບການສົ່ງເສີມໃຫ້ປະຊາຊົນມີລາຍຮັບຈາກການຜະລິດຊາເປັນສິນຄ້ານັ້ນ, ໃນວັນທີ 17 ກັນຍາ 2016 ຜ່ານມານີ້ ແຜນງານຊຸມຊົນຊື່ນໃຈ ໄດ້ຈັດກອງປະຊຸມ ຖອດຖອນບົດຮຽນກຽ່ວກັບວຽກງານການສົ່ງເສີມການຜະລິດຊາເປັນສິນຄ້າ ທີ່ຫ້ອງປະຊຸມຂອງພະແນກກະສິກຳ ແລະ ປ່າໄມ້ ແຂວງຫຼວງພະບາງ ໃຫ້ກຽດເປັນປະທານໂດຍ ທ່ານ ປອ ພວງປາຣິສັກ ປຼະວົງວຽງຄຳ ຮອງລັດຖະມົນຕີກະຊວງກະສິກຳ ແລະ ປ່າໄມ້ ທ່ານ ຍັນຍົງ ສີປະເສີດ ຮອງເຈົ້າແຂວງ ໄຊຍະບູລິ
ການນໍາ ກະຊວງກະສິກໍາ ແລະປ່າໄມ້ ເຂົ້າອວຍພອນ ທູດ ສສ ຫວຽດນາມ ເນື່ອງໃນວັນຊາດຄົບຮອບ 71 ປີ
ໃນຕອນເຊົ້າຂອງວັນທີ 01 ກັນຍາ 2016 ຜ່ານມາ ທີ່ສໍານັກງານເອກອັກຄະລັກຖະທູດ ສາທາລະນະລັດ ສັງຄົມນິຍົມ ຫວຽດນາມ ປະຈໍາລາວ. ທ່ານ ປະລິນຍາເອກ ລຽນ ທີແກ້ວ ກໍາມະການສູນກາງພັກ ເລຂາຄະນະພັກກະຊວງ, ລັດຖະມົນຕີກະຊວງກະສິກໍາ ແລະປ່າໄມ້, ພ້ອມດ້ວຍຄະນະພັກ, ຄະນະນຳກະຊວງ ເຂົ້າອວຍພອນເນື່ອງໃນໂອກາດ ວັນຊາດ ສາທາລະນະລັດ ສັງຄົມນິຍົມ ຫວຽດນາມ ຄົບຮອບ 71 ປີ (2 /9 /1945- 2 /9 /2016) ໂດຍການຕ້ອນຮັບຂອງທ່ານ ຫງຽ້ນ ແມ໋ງຮຸ່ງ ທູດໃຫຍ່ ສາທາລະນະລັດ ສັງຄົມນິຍົມ ຫວຽດນາມ ປະຈໍາລາວ. ຈຸດປະສົງຂອງການເຂົ້າອວຍພອນໃນຄັ້ງນີ້ ເພື່ອສະແດງຄວາມຍິນດີ ຕໍ່ວັນຊາດຂອງ ສາທາລະນະລັດ ສັງຄົມນິຍົມ ຫວຽດນາມ ຄົບຮອບ 71 ປີ, ທັງເປັນການຮັດແໜ້ນສາຍພົວພັນແບບພິເສດ, ການຮ່ວມມືຮອບດ້ານ ລະຫວ່າງ 2 ປະເທດອ້າຍນ້ອງລາວ-ຫວຽດນາມ ໃຫ້ມີຄວາມແໜ້ນແຟ້ນຍິ່ງໆຂື້ນກວ່າເກົ່າ. ນອກນີ້, ທ່ານ ເອກອັກຄະລັກທະທູດ ຍັງໄດ້ລາຍງານກ່ຽວກັບວຽກງານການຮ່ວມມືໃນໄລຍະຜ່ານມານໍາອີກ.
ພິທີເປີດຂະບວນການແຂ່ງຂັນກິລາ 4 ບຸກຂອງ ຊປປລ ກະຊວງກະສິກໍາ ແລະປ່າໄມ້
ໃນວັນທີ 19 ສິງຫາ 2016 ທີ່ຜ່ານມາ,ໄດ້ມີພິທີເປີດຂະບວນການແຂ່ງຂັນກິລາ 4 ບຸກຂອງຄະນະບໍລິຫານງານ ຊາວໜຸ່ມປະຊາຊົນປະຕິວັດລາວກະຊວງກະສິກໍາ ແລະປ່າໄມ້ ຂື້ນທີ່ສະໜາມກິລາ ສະຖາບັນຄົ້ນຄວ້າກະສິກໍາ ແລະປ່າໄມ້ ແຫ່ງຊາດ. ໃຫ້ກຽດເປັນປະທານໂດຍ ທ່ານ ປະລິນຍາເອກ ລຽນ ທີແກ້ວ ກຳມະການສູນກາງພັກ ເລຂາຄະນະພັກກະຊວງ ລັດຖະມົນຕີກະຊວງກະສິກໍາ ແລະປ່າໄມ້, ທ່ານ ປະລິນຍາເອກ ສໍາລານ ພັນຄະວົງ ຄະນະເລຂາທິການ ສູນກາງ ຊາວໜຸ່ມປະຊາຊົນປະຕິວັດລາວ, ທ່ານ ທອງພັດ ວົງມະນີ ຮອງເລຂາຄະນະພັກ ກະຊວງກະສິກໍາ ແລະປ່າໄມ້,ຜູ້ຊີ້ນໍາວຽກງານອົງການຈັດຕັ້ງມະຫາຊົນ. ພ້ອມນີ້, ມີບັນດາຮອງລັດຖະມົນຕີກະຊວງກະສິກໍາ ແລະປ່າໄມ້, ເລຂາຊາວໜຸ່ມບັນດາກະຊວງອ້ອມຂ້າງ, ຄະນະນໍາຫ້ອງການ, ກົມ, ສະຖາບັນ, ສູນ, ໂຮງຮຽນ ພ້ອມດ້ວຍສະມາຊິກຊາວໜຸ່ມທົ່ວກະຊວງ ເຂົ້າຮ່ວມຢ່າງພ້ອມພຽງ.
ພິທີມອບ-ຮັບໃບຍ້ອງຍໍ ໃຫ້ແກ່ກົມກອງລວມໝູ່ ແລະບຸກຄົນດີເດັ່ນ
ໃນຕອນເຊົ້າຂອງວັນທີ 19 ສິງຫາ 2016 ທີ່ຜ່ານມາ, ແຜນງານພັດທະນາເຂດເນີນສູງພາກເໜືອ (NUDP) ໄດ້ຈັດພິທີມອບ-ຮັບໃບຍ້ອງຍໍ ໃຫ້ແກ່ກົມກອງລວມໝູ່ ແລະບຸກຄົນທີ່ດີເດັ່ນ ໃນການຈັດຕັ້ງປະຕິບັດວຽກງານແຜນງານໃນໄລຍະ 05 ປີ (2011-2016) ທີ່ຜ່ານມາ. ໃຫ້ກຽດເປັນປະທານໂດຍ ທ່ານ ປະລິຍາເອກ ພວງ ປາຣິສັກ ປຣະວົງວຽງຄໍາ ຮອງລັດຖະມົນຕີ ກະຊວງກະສິກໍາ ແລະປ່າໄມ້, ທ່ານ ນ. ທິດພະກອນ ຈັນທະວົງສາ ຮອງລັດຖະມົນຕີ ກະຊວງການເງິນ. ພ້ອມນີ້ມີ ຮອງຫວົໜ້າຫ້ອງການກະຊວງ, ຫົວໜ້າກົມ-ຮອງກົມ, ຫ້ອງການກະສິກໍາ ແລະປ່າໄມ້ເມືອງ ແລະສູນບໍລິການເຕັກນິກກະສິກໍາ ເມືອງ 03 ແຂວງພາກເໜືອ ເຂົ້າຮ່ວມ.
ມອບ-ຮັບໜ້າວຽກການຄຸ້ມຄອງ
ວັນທີ 19 ສິງຫາ 2016 ທີ່ກະຊວງຊັບພະຍາກອນທຳມະຊາດ ແລະ ສິ່ງແວດລ້ອມ (ກຊສ) ໄດ້ມີພິທີມອບ-ຮັບກົມຄຸ້ມຄອງຊັບພະຍາກອນປ່າໄມ້ ໃຫ້ໄປຂຶ້ນກັບກະຊວງກະສິກຳ ແລະ ປ່າໄມ້ ແລະ ກົມທໍລະນີສາດ-ແຮ່ທາດ ໃຫ້ໄປຂຶ້ນກັບກະຊວງພະລັງງານ ແລະ ບໍ່ແຮ່ ຮ່ວມລົງນາມໂດຍມີທ່ານ ສົມມາດ ພົນເສນາ ລັດຖະມົນຕີ ກຊສ ທ່ານ ລຽນ ທິແກ້ວ ລັດຖະມົນຕີກະຊວງກະສິກຳ ແລະ ປ່າໄມ້ ທ່ານ ຄຳມະນີ ອິນທິລາດ ລັດຖະມົນຕີກະຊວງພະລັງງານ ແລະ ບໍ່ແຮ່ ມີທ່ານ ຄຳມູນ ວິວົງໄຊ ຮອງລັດຖະມົນຕີກະຊວງພາຍໃນ ພ້ອມດ້ວຍຄະນະພັກ ຄະນະນຳກະຊວງ ຫ້ອງການ ກົມ ກອງ ສະຖາບັນ ສູນ ແລະ ພະນັກງານຫຼັກແຫຼ່ງເຂົ້າຮ່ວມ.
ທັງນີ້ກໍ່ເພື່ອແນໃສ່ການປັບປຸງກົງຈັກການຈັດຕັ້ງ ໃຫ້ມີຄວາມສອດຄ່ອງແທດເໝາະກັບສະພາບຕົວຈິງໃນປັດຈຸບັນ ໂດຍສະເພາະແມ່ນ ການຈັດຕັ້ງຜັນຂະຫຍາຍມະຕິກອງປະຊຸມໃຫຍ່ ຄັ້ງທີ X ຂອງພັກ ເຊິ່ງໄລຍະຜ່ານມາ ບັນດາກົມດັ່ງກ່າວ ກໍ່ໄດ້ເອົາໃຈໃສ່ປະຕິບັດການເຄື່ອນໄຫວວຽກງານຂອງຕົນ ຢ່າງມີຄວາມເຂັ້ມແຂງ ແລະ ຜົນສຳເລັດຫຼາຍດ້າ
ຂ່າວຈາກ: ຂ່າວສານປະເທດລາວ